laion/Wikipedia-Exotic huggingface dataset:
Starman (שיר)

"Starman" (בעברית: "איש כוכב") הוא שיר שנכתב והוקלט על ידי המוזיקאי הבריטי דייוויד בואי עבור אלבום הקונספט שלו "עלייתם ונפילתם של זיגי סטארדסט ועכבישי המאדים" (אנגלית: "The Rise and Fall of Ziggy Stardust and the Spiders from Mars") משנת 1972. השיר מתאר את האלטר אגו של בואי, זיגי סטארדסט, מעביר מסר של תקווה לנוער בכדור הארץ דרך הרדיו. הסיפור מסופר מנקודת מבטו של אחד הנערים ששומע את זיגי. יש הטוענים כי השיר חזה את עלילת הסרט מפגשים מהסוג השלישי. האקורדים של תחילת הפזמון מבוססים במעורפל על פזמון השיר המפורסם אי שם מעבר לקשת ששרה ג׳ודי גרלנד בסרט הקוסם מארץ עוץ, המרמזים על מקורותיו החוצניים של זיגי. דייוויד בואי - שירה, גיטרה אקוסטית מיק רונסון - גיטרה חשמלית, מלוטרון, קולות רקע טרבור בולדר - גיטרה בס מייק וודמנסי - תופים השיר שוחרר כסינגל מוביל ב-28 באפריל 1972. מנקודת מבט מסחרית, השיר היה לאבן דרך בקריירה של בואי, והלהיט הראשון שלו לאחר ההצלחה של Space Oddity, שלוש שנים קודם לכן. מידע על היצירה "Starman" באתר מיוזיק בריינז
טיילר ברנהרדט

טיילר דייוויס ברנהרדט (באנגלית: Tyler Davis Barnhardt; נולד ב-13 בינואר 1993) הוא שחקן קולנוע וטלוויזיה אמריקאי. הוא ידוע בתפקידו כצ'רלי סנט ג'ורג' בסדרת הדרמה "13 סיבות" של נטפליקס. ברנהרדט נולד בראלי שבקרוליינה הצפונית וגדל במתיוס, פרבר של העיר שרלוט. הוא סיים את לימודיו בבית הספר התיכון דייוויד וו. באטלר בשנת 2011. ברנהרדט קיבל תואר ראשון באמנויות התיאטרון מבית הספר למוזיקה, תיאטרון וריקוד באוניברסיטת קרוליינה הצפונית בגרינסבורו בשנת 2015. בשנת 2016 הופיע ברנהרדט בפרק בסדרה "המרגלים של וושינגטון". בשנת 2017 לוהק ברנהרדט כמת'יו רו בעונה השנייה של סדרת הטלוויזיה "הבריחה מג'ורג'יה" והיה לו תפקיד קטן בסדרת הטלוויזיה "צוות עקרב". בשנת 2019 הוא לוהק לתפקיד צ'רלי סנט ג'ורג' בסדרת הטלוויזיה "13 סיבות" המשודרת בשירות ההזרמה, נטפליקס, והופיע לראשונה בעונה השלישית. בנובמבר 2019 הופיע ברנהרדט על שער המגזין "Visual Tales". בשנת 2020 חזר לשחק בעונה הרביעית של הסדרה "13 סיבות" בתפקיד יותר גדול, ושיחק דמות ראשית בסדרת הדרמה, "סיפורים מהלולאה". באותה שנה התארח בסדרת הטלוויזיה "בית המשפט!" ברשת CBS בכיכובה של סימון מיסיק. מדיה וקבצים בנושא טיילר ברנהרדט בוויקישיתוף טיילר ברנהרדט, ברשת החברתית אקס (טוויטר) טיילר ברנהרדט, ברשת החברתית אינסטגרם טיילר ברנהרדט, במסד הנתונים הקולנועיים IMDb (באנגלית) Donahue, Annie Beth (11 באוקטובר 2017). "From stage fright to TV actor – A Charlotte native's journey to small screen success". CharlotteFive. {{cite web}}: (עזרה) "Tyler Barnhardt". Uncgshowcase.com. נבדק ב-2019-10-10. "Actor Tyler Barnhardt will present Q&A – UNCG Campus Weekly". Uc.uncg.edu. 2019-03-20. נבדק ב-2019-10-10. "Everyone Is a Murder Suspect in Final '13 Reasons Why' Season 3 Trailer". finance.yahoo.com. Elena Nicolaou. "Who Is Charlie Saint On 13 Reasons Why Football Player". Refinery29.com. נבדק ב-2019-10-10. Ariana Romero. "Why Ani Achola Is The Worst Character In 13 Reasons Why". Refinery29.com. נבדק ב-2019-10-10. "'13 Reasons Why' Newcomer Tyler Barnhardt Is About To Become A Familiar Face – EXCLUSIVE". Elitedaily.com. נבדק ב-2019-10-10. VT23, VISUAL TALES (באנגלית אמריקאית)
ברני קסל

ברני קסל (באנגלית: Barney Kessel;‏ 17 באוקטובר 1923 – 6 במאי 2004) היה גיטריסט ג'אז יהודי-אמריקאי ממוצא יהודי. ברני קסל נולד בעיירה באוקלהומה למשפחת מהגרים יהודים. אביו היה מהונגריה ואימו נולדה באימפריה רוסית. בגיל צעיר ברני קסל עזב את בית הספר ומגיל 14 החל לנגן ג'אז בלהקות שהיו מורכבות מאפרו-אמריקאים. בשנת 1942 ברני קסל עובר ללוס אנג'לס. בקיץ 1944 הוא הופיע כחלק של ביג בנד בניהול של צ'רלי ברנט. הוא השתתף בצילומי סרט קצר Jammin' the Blues. בהמשך ברני קסל היה חלק מתזמורת בניהול של ארל ספנסר וניגן בה לצד ארווין גריסון. בשנות ה-50 של המאה ה-20 ברני קסל ארגן הרכב משלו והחל משנת 1953 הקליט בחברת Contemporary. באותה תקופה הוא היה נחשב לגיטריסט הטוב של התקופה במספר מצעדים. בשנות ה-60 של המאה ה-20 ברני קסל ניגן עבור זמרים רבים לרבות ברברה סטרייסנד, דוריס דיי, ביץ' בויז ורבים נוספים. במצעדי פזמונים שבועיים רבים היו 3–4 פזמונים בהם הוא ניגן. בשנת 1964 ביחד עם אשתו השנייה ברני קסל הקים חברת תקליטים משלו Emerald Records. בשנת 1967 הוא פרסם ספר נגינה על גיטרה. בשנות ה-80 של המאה ה-20 הוא היה לסמל. ג'ון לנון וג'ורג' הריסון ציינו אותו כגיטריסט הטוב בהיסטוריה. הוא היה מוזמן לבית הלבן להופיע מפני ג'ימי קרטר ורונלד רייגן. בשנת 1992 בעיצומו של סבב הופעות באוסטרליה, ניו זילנד וארצות הברית הוא עבר שבץ מוחי והפסיק להופיע. ברני קסל נפטר בגיל 80 בביתו בסן דייגו. Vol. 1: Easy Like (Contemporary 1953/1955) Vol. 2: Kessel Plays Standards (Contemporary 1954/1955) Vol. 3: To Swing or Not to Swing (Contemporary 1955) Music to Listen to Barney Kessel by (Contemporary 1956) The Poll Winners (Contemporary 1957) Let’s Cook! (Contemporary 1957) The Poll Winners Ride Again (Contemporary 1958) Kessel plays Carmen (Contemporary 1958) The Poll Winners Three! (Contemporary 1959) Some Like It Hot (Contemporary 1959) The Poll Winners — Exploring the Scene! (Contemporary 1960) Barney Kessel’s Swingin' Party at Contemporary (Contemporary 1960) Bossa Nova (1962) Workin' Out with the Barney Kessel Quartet (Contemporary 1961) Hair Is Beautiful (Atlantic 1968) Feeling Free (Contemporary 1969) Autumn Leaves (Black Lion 1969) The Poll Winners — Straight Ahead (Contemporary 1975) Soaring (Concord Jazz 1976) Solo (Concord Jazz 1981) Spontaneous Combustion (Contemporary 1987) Red Hot and Blues (Contemporary 1988) מדיה וקבצים בנושא ברני קסל בוויקישיתוף ברני קסל, במסד הנתונים הקולנועיים IMDb (באנגלית) ברני קסל, באתר AllMusic (באנגלית) ברני קסל, באתר MusicBrainz (באנגלית) ברני קסל, באתר Discogs (באנגלית) ברני קסל, באתר Songkick (באנגלית) ברני קסל, באתר "Find a Grave" (באנגלית)
פרנקי וג'וני (סרט, 1991)

פרנקי וג'וני (באנגלית: Frankie and Johnny) הוא סרט קולנוע מסוגת קומדיה רומנטית משנת 1991 בבימויו של גארי מרשל, עם אל פצ'ינו ומישל פייפר בתפקידים הראשיים. התסריט נכתב על ידי טרנס מקנאלי והוא מבוסס בחלקו על מחזהו "פרנקי וג'וני באור הירח" שהוצג באוף ברודוויי ב-1987. במחזה היו רק שני שחקנים שנמצאים בדירה אחת. בסרט נוספו שחקנים בתפקידי משנה. העלילה היא על איש ואישה בודדים שעובדים יחד במסעדה בניו יורק ומנסים לבנות יחסי קרבה למרות החששות וההבדלים ביניהם. אל פצ'ינו ומישל פייפר מופיעים ביחד לאחר שמונה שנים מאז פני צלקת. ג'וני (אל פצ'ינו) משתחרר מבית הסוהר בו נכלא בגלל זיוף המחאות. בתקופת הכלא רכש מיומנות כטבח וכעת הוא רוצה לחפש למצוא עבודה בשטח הזה. הוא נכנס למסעדת "קפה אפולו" בניו יורק ובעל המקום, ניק (הקטור אליזונדו) מקבל אותו לניסיון למרות עברו. במסעדה מכיר ג'וני את המלצרית פרנקי (מישל פייפר) ומתחיל לחזר אחריה אף על פי שהיא דוחה אותו. הוא מסתפק בהתחלה בסטוץ עם המלצרית קורה (קייט נליגן) שלא מסתירה זאת משאר העובדים במסעדה. פרנקי גרה בדירה קטנה ונעזרת בשכן טים (נייתן הייל), הומוסקסואל שמסייע לה ביחד עם בן זוגו בובי בעבודות בדירה ובעצות אישיות. לבסוף מסכימה פרנקי להתלוות לג'וני למסיבת פרידה לאחד העובדים. טים מייעץ לה מה ללבוש ולאחר המסיבה הוא מלווה אותה לדירה והם מקיימים יחסים. ג'וני רוצה להתחתן אבל פרנקי דוחה אותו ולבסוף מגלה לו כי בן זוגה האחרון הכה אותה קשות בעת שהייתה בהריון והיא אבדה את הוולד ומאז היא בפחד ומתרחקת מזוגיות. ג'וני מספר לה כי הוא גרוש עם שני ילדים וכי גרושתו התחתנה שוב עם גבר מבוסס וכי התבונן בהם ממכוניתו ולא היה לו כוח נפשי ליצור קשר אתם. ג'וני מתקשר לתוכנית לילה ברדיו ומספר על קשייו עם בת זוגו ומבקש להשמיע את המנגינה האהובה עליה - "אור הירח" של קלוד דביסי. בקשתו נענית והם מתפייסים לקול המנגינה מהרדיו. הסרט זכה בפרס התקשורת של הליגה ההומו-לסבית נגד השמצה. מישל פייפר הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. קייט נליגן זכתה בפרס באפט"א לשחקנית הטובה ביותר בתפקיד משנה National Board of Review Award לשחקנית משנה. "פרנקי וג'וני", במסד הנתונים הקולנועיים IMDb (באנגלית) "פרנקי וג'וני", באתר נטפליקס "פרנקי וג'וני", באתר AllMovie (באנגלית) "פרנקי וג'וני", באתר Rotten Tomatoes (באנגלית) "פרנקי וג'וני", באתר Box Office Mojo (באנגלית) "פרנקי וג'וני", באתר Metacritic (באנגלית) "פרנקי וג'וני", באתר אידיבי "פרנקי וג'וני", במסד הנתונים הקולנועיים KinoPoisk (ברוסית) קדימון לפרנקי וג'וני, באתר יוטיוב ג'וני מתקבל לעבודה, באתר יוטיוב סצנה מפרנקי וג'וני, באתר יוטיוב סצנת הסיום - אור הירח, באתר יוטיוב
אלזה הירש

אלזה הירש (בגרמנית: Else Hirsch;‏ 29 ביולי 1889 – 1942 או 1943) הייתה מורה יהודייה מהעיר בוכום, גרמניה, וחברה בתנועת ההתנגדות הגרמנית נגד הרייך השלישי. היא ארגנה את העברתם של ילדים יהודים להולנד ואנגליה, והצילה אותם מגירוש למחנות הריכוז וההשמדה. הירש נספתה בגטו ריגה בגיל 53 או 54. נולדה בבוצוב, בדוכסות הגדולה מקלנבורג-שוורין, הירש הגיעה מברלין לבוכום בסוף 1926 והתגוררה עם אמה. היא ניגשה לבחינת הגמר כדי להיות מוסמכת כמורה לתלמידים בגילאי העשרה, אך הייתה מובטלת לכן החלה ללמד בבית הספר היהודי. בתחילה לא מרוצה מכך, אך עד מהרה התמקדה בעבודה. בזמנה הפנוי עבדה הירש במועדון הנשים היהודי בבוכום והעבירה שיעורי עברית לבנות עד שהפעילות הופסקה על ידי הנאצים בסתיו 1933. באוקטובר 1937 למדה קורס אנגלית מטעם הנציגות הארצית של יהודי גרמניה, בברלין כדי ללמד לשיעורי אנגלית למי שעשוי להיות מסוגל להגר. היא נסעה לארץ ישראל ביוני 1938. ב־11 בנובמבר 1938, בליל הבדולח, בית הכנסת בוכום נשרף. בית הספר היהודי נהרס גם על ידי האס אה. לאחר מכן גורשו כל הנציגים הרשמיים של הקהילה היהודית. הירש נלחמה לפתיחת בית הספר מחדש, אך הוא נותר פתוח רק זמן קצר. הירש החלה לארגן את העברתם של ילדים ובני נוער בתיאום עם הראשי הקהילה היהודית. בין דצמבר 1938 לאוגוסט 1939 היא ארגנה את העברתם להולנד ואנגליה. הירש דאגה לכל הכנות הנסיעה, מילאה את הטפסים הנדרשים, רשמה את הילדים, אספה מסמכים נדרשים, שיגרה ניירות ללונדון, שמירת מקומות ישיבה ברכבות, קניית הכרטיסים ושמירה על קשר הדוק עם ההורים. היא נשארה עם התלמידים שנותרו כמורה היהודית היחידה עד לסגירת בית הספר בספטמבר 1941. הגירה ליהודים הייתה אסורה לאחר שנת 1941. בסוף ינואר 1942 גורשו הירש וכמה מתלמידיה לגטו ריגה. תלמיד ששרד סיפר כי במשך תקופה קצרה היא המשיכה ללמד ילדים. היא גם ארגנה ארוחות לאנשים חלשים ולקשישים. בפעם האחרונה בה התלמיד ששרד ראה אותה, היא אספה סרפד ועלי שן הארי כדי לבשל מרק ירקות לקשישים. היא נפטרה בגטו בשנת 1942 או 1943. רחובות בבוכום ובאד לוזיק נקראים על שמה. בבוכום הוטבעה אבן נגף ברחוב הויס 28, שם לימדה בין השנים 1927 – 1941. אנה אסינגר "Bochum, Germany - New synagogue Inaugurated Nearly 70 Years After Kristallnacht". The Voice of the Orthodox Jewish Community (16 December 2007). Retrieved 24 April 2010 Map link to Else-Hirsch-Straße, 44789 Bochum, Germany Google Maps. Retrieved 24 April 2010 Map link to Else-Hirsch-Straße, 04651 Bad Lausick, Germany Google Maps. Retrieved 24 April 2010
פרדריק גודאל

פרדריק גודאל (באנגלית: Frederick Goodal‏; 17 בספטמבר 1822 – 29 ביולי 1904) היה אמן אנגלי, שהתפרסם בעקבות ציוריו ממצרים. פרידריך גודאל נולד בלונדון בשנת 1822, בנו השני של חרט אדוארד גודאל (1795–1870). את השכלתו קיבל באקדמיה לוולינגטון רואד. עבודתו הראשונה של גודאל, הייתה עבור איזמברד ברונל, שישה ציורי צבעי מים של מנהרת התמזה שנבנתה בין השנים 1825–1843. ארבעה מהם הוצגו באקדמיה המלכותית לאמנויות כשהיה פרידריק בן 16. ציור השמן הראשון שלו זכה במדליית כסף של האגודה לאמנויות. הוא הציג עבודות באקדמיה המלכותית 27 פעמים בין 1838 ל־1859. הוא נבחר לעמית של האקדמיה המלכותית (ARA) בשנת 1852 ולאקדמאי מלכותי מלא (RA) בשנת 1863. גודאל ביקר פעמיים במצרים; בשנת 1858 ושוב בשנת 1870, בשתי הפעמים נסע עם שבטים בדואים. בביקורו הראשון במצרים, הוא חלק בית וסטודיו עם האמן קרל האג והשניים שרטטו לעיתים קרובות יחד, הן ברחובות והן מחוץ לקהיר, במיוחד באזור סביב הפירמידות. בביקורו השני בשנת 1870 התגורר בסקארה, ליד הפירמידות, במטרה להתבונן ישירות באורחות החיים של הבדואים. לאחר שובו לאנגליה, צייר וריאציות רבות מאותם נושאים מזרחיים. על מנת לספק פירוט אותנטי לציוריו, הביא גודאל כבשים ועזים ממצרים. הנושא המצרי בלט בעבודתו, כאשר 170 ציורים הוצגו באקדמיה המלכותית במשך 46 שנים. עבודתו של גודאל זכתה לשבחים רבים מצד מבקרים ואמנים כאחד והוא זכה בהון מציוריו. היה לו בית שנבנה ב"גרייק דייק", הארו וולד, שם היה מבדר אורחים כמו הנסיך מוויילס. גודאל התחתן עם אן תומסון, בתו של החרט ג'יימס תומסון, בשנת 1846. בין חמשת ילדיהם היו האמנים פרדריק טרוואליאן והווארד גודאל. פרדריק טרוואליאן היה צייר מצליח אבל בקריירה קצרה מאוד, ומת בעקבות תאונת אקדח בגיל 24. לאחר מותה של אשתו אן בשנת 1869, התחתן גודול עם האמנית אליס מאי טרי בשנת 1872. נולדו להם שני ילדים. אחיו של פרדריק גודאל, אדוארד אנג'לו גודאל (1819–1908), היה גם הוא אמן מחונן ביותר, שהציג באקדמיה המלכותית בשנים 1846 עד 1853. בהיותו מומחה בצבעי מים, הוא הוזמן להצטרף לחברה המלכותית בצבעי מים בשנת 1856 והציג 328 תמונות בתערוכות. אדוארד היה זה שהוטל עליו המשימה לארגן את מכירת התמונות של אחיו כשהוכרז כפושט רגל בשנת 1902. גם אחיו השני, וולטר גודאל, ואחותו אליזה גודאל, היו אמנים. מפגש אוהבים מציאת משה בתיבה הרמת התורן מירנדה חברה טובה שירת העבד הנובי בית ספר במצרים אור חדש מדיה וקבצים בנושא פרדריק גודאל בוויקישיתוף פרדריק גודאל, באתר "Find a Grave" (באנגלית) Frederick Goodall, www.goodallartists.ca "Frederick Goodall, R.A.", www.racollection.org.uk Frank W. Gibson, Goodall Frederick, Dictionary of National Biography, 1912 supplement
שארלוט יואל

שארלוט יואל (בגרמנית: Charlotte Joël;‏ 1882 או 1887 – 1943) הייתה צלמת יהודייה-גרמנייה שצילמה דיוקנאות של מפורסמי התקופה, בעלת סטודיו לצילום שנסגר על ידי הנאצים. יואל חברה לצלמת מארי היינזלמן בסביבות 1918 ופתחה את סטודיו הצילום "יואל והיינזלמן" שרלוטנבורג, ברלין. היא יואל התעניינה בעיקר בצילומי פורטרטים, דיוקנאותיה של אנשים ידועים כללו את ולטר בנימין, מרלן דיטריך, קרל קראוס, הדוויג לכמן וגוסטב לנדאואר. לאחר עלייתו של אדולף היטלר לשלטון, היא כבר לא הייתה יכולה לעבוד במקצועה כיהודייה משנת 1933, אך הסטודיו לצילום המשיך לפעול בשם "יואל והיינזלמן" עד שנת 1938/39. בעזרת חברתה קלרה גרונוואלד הגיעה ג'ואל ללנדוורק נוינדורף, מושבת עובדים והכשרה יהודית, שם עבדה בחנות המכולת. ב־19 באפריל 1943 גורשה יואל מברלין למחנה ההשמדה אושוויץ בטרנספורט מס' 37, שם נרצחה. בשנת 2013 הונחה אבן נגף בברלין ב-Klopstockstraße 19 עם שמה של יואל. מדיה וקבצים בנושא שארלוט יואל בוויקישיתוף Berliner Adreßbuch 1918, p. 1201:Joel – & Marie Hinzelmann, (sic !) Charlotte, Atel. f. moderne Photogr, Charlottenbg., Hardenberg= str, 24 IV T. Steinpl. 2079 9–6 Last entry in Berliner Adreßbuch 1939, p. 1245: Joël – Joël u Heinzelmann mod Photogr Charlottenb Hardenbergstraße 24 Horst Helas: Eine Fürstenwalder Geschichte. PDF document. Retrieved 2018-10-21.
לואיז קאוטסקי

לואיז קאוטסקי (במקור: רונספרגר; 11 באוגוסט 1864 – 8 בדצמבר 1944) נולדה למשפחה יהודית בווינה. הייתה פוליטיקאית גרמנייה, עיתונאית, עורכת ומתרגמת וחברה ב-USPD. קאוטסקי הייתה פעילה סוציאליסטית וחברה במפלגה הסוציאל-דמוקרטית החדשה בגרמניה. היא התחתנה עם התאורטיקן המרקסיסטי, קרל קאוטסקי. היא הייתה מיודדת עם רוזה לוקסמבורג. קאוטסקי הייתה חברת מועצת העיר ברלין מטעם מפלגת USPD. בשנת 1938, בגלל היותה יהודייה, היה עליה לברוח לפראג ואז להולנד. בשנת 1944 גורשה מווסטרבורק לאושוויץ, שם נספתה. קשת תחנת הרכבת בין קנטשטראסה לפאסאננשטראסה בשרלוטנבורג-וילמרסדורף נקראת על שמה. בשנת 1999 החליטה מועצת מחוז שרלוטנבורג להתקין לוח זיכרון לזכרה בווילנדשטראסה 26. מדיה וקבצים בנושא לואיז קאוטסקי בוויקישיתוף לואיז קאוטסקי (1864-1944), דף שער בספרייה הלאומית Hahn, Barbara (2005). The Jewess Pallas Athena: This Too a Theory of Modernity. Princeton, N.J.: Princeton University Press. p. 110. ISBN 978-0-691-11614-3.
יפים קרימרמן

יפים קרימרמן (ברוסית: Ефим Кримерман;‏ 1923, בלץ – 2015, אאכן) היה משורר, פזמונאי ועיתונאי סובייטי מולדובני בשפה הרומנית וגרמני ממוצא יהודי. עלה לישראל לזמן קצר ב-1980 והתיישב אחר כך בגרמניה. יפים קרימרמן נולד ב-1923בבלץ, אז חלק מממלכת רומניה. הוא למד בגאלאץ ובבוקרשט, וחזר לקישינב זמן קצר לפני סיפוחה לברית המועצות. במהלך מלחמת העולם השנייה הוא גויס לצבא האדום ושוחרר בשנת 1945 בדרגת קצונה. הוא החל ללמוד באוניברסיטת קישינב בשנת 1946, וקיבל תואר בשפה וספרות. בהיותו במולדובה הסובייטית כתב מילים לפזמונים רבים. במשך שנים הוא כתב מילים ליצירות של מיכאי דולגן, אולג מילשטיין, ארקדי לוקסמבורג ומלחינים נוספים. בשנת 1968 פזמון שלו זכה במקום הראשון בפסטיבל בסוצ'י. רוב היצירות נכתבו תחת שם העט "יפים צ'ונטו". בשנת 1980 עלו יפים קרימרמן ומשפחתו לישראל, אך תוך זמן קצר עברו לגרמניה. בגרמניה הוא עבד במחלקה הרומנית של רדיו אירופה החופשית תחת שם העט "גריגורה סינגורל". בשנת 1994 הוא יצא לגמלאות. יפים קרימרמן נפטר בשנת 2015 באאכן. יפים קרימרמן, באתר Discogs (באנגלית) קורות חיים (ברוסית)
יונס סליר

יונס סליר (בהולנדית: Jonas Slier;‏ 22 במרץ 1886 – 5 בנובמבר 1942) היה מתעמל אולימפי יהודי-הולנדי באולימפיאדת לונדון (1908), שנספה באושוויץ. אחד מארבעת חברי נבחרת ההתעמלות ההולנדית שנרצחו בשואה. סליר נולד וגדל באמסטרדם, בן למשפחה יהודית, ילד שני מבין עשרה ילדים, בנם של בטייה בנג'מין (1862–1943) ופיליפ סליר (1858–1937) באולימפיאדת לונדון (1908) סיים סליר ביחד עם חבריו לנבחרת בתחרות הקבוצתית במקום שביעי. בתחרות הקרב-רב אישי הוא סיים במקום 96 עם 96 נקודות. אברהם דה אוליביירה, איזידור כאודקט ואברהם מוק חבריו לנבחרת ההתעמלות אף הם נספו בשואה. סליר התחתן עם אנה פלאס ב-24 ביולי 1912. לזוג נולדו שני בנים, לואיס (1912–1943) וארנולד "נול" (1917–1995). הם מכרו בגדים ותכשיטים בדוגן שלהם בניומארקט באמסטרדם. אמו, אשתו, לואיס בנו וכל תשעת האחים שלו ובני משפחתם ניספו בשואה. בנו ארנולד היחיד מכל בני המשפחה מדרגה ראשונה ששרד את השואה ונפטר באלקמאר ב-16 בינואר 1995. יונס סליר, באתר olympedia.org יונס סליר, באתר Joods Monument (באנגלית) יונס סליר, באתר Olympisch (בהולנדית)
מראטהית

מַרַאטְהִית (मराठी,‏ Marāṭhī) היא שפה הודו-ארית המדוברת בעיקר במדינת מהאראשטרה שבמערב הודו. זוהי שפה בת כאלף שנים, והיא נכתבת בכתב דוונאגרי. הדקדוק והתחביר שלה שאובים מהסנסקריט. המראטהית היא שפתם של המראטהים, והשפה הרשמית של מדינת מהאראשטרה, של מומבאי ואחת מהשפות הרשמיות בגואה. מראטהית מדוברת כשפת אם בפי כ-73 מיליון בני אדם ועוד כ-20 מיליון דוברים אותה כשפה שנייה. היא מדוברת גם במאוריציוס ועל ידי יהודי הודו שעלו לישראל, בעיקר מקהילת בני ישראל (הודו). לשפה יש מספר ניבים, כולל ניב יהודי שנקרא מראטהית-יהודית או מראטהית של בני-ישראל. מראטהית, באתר אנציקלופדיה בריטניקה (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
קלייב באנקר

קלייב ויליאם באנקר (באנגלית: Clive William Bunker; נולד ב-30 בדצמבר 1946) הוא מתופף בריטי. ידוע בעיקר בשל היותו המתופף המקורי בלהקת הרוק המתקדם ג'ת'רו טאל. באנקר טוען כי מעולם לא ידע הכל על סודות התיפוף, ונגינתו היא כלי המאפשר לו לחקור את הרוקנרול והבלוז. הוא מציין כהשראה העיקרית שלו את המתופפים ג'ינג'ר בייקר ומיטש מיטשל ובאדי ריץ'. באנקר נולד בלוטון, המפשייר, ולמד תופים מגיל צעיר. בשנות השישים החל לנגן עם להקתו הראשונה, "The Warriors". מאוחר יותר הקים באנקר יחד עם מייק אברהמס (אנ') את הלהקה "McGregor's Engine". בתקופה זו שבה הופיע באנקר בפאבים קטנים, לא הייתה לו מערכת תופים סטנדרטית, אלא אוסף של תופים מיצרנים שונים, שבאנקר מצא והרכיב לכדי מערכת. בין 1967 ל-1971 היה באנקר המתופף של להקת הרוק המתקדם ג'ת'רו טאל. הוא הצטרף אליה עם הקמתה, והיה שותף ביצירת כמה מהאלבומים החשובים של הלהקה, ובסוגת הרוק המתקדם בכלל, כדוגמת This Was, Stand Up ו- Benefit. לאחר שפרסם עם הלהקה את האלבום המצליח ביותר שלה עד אותו הזמן, Aqualung, החליט לפרוש מהלהקה כדי להתחתן ולבלות יותר זמן עם אשתו. הוא הוחלף על ידי בארימור בארלו, חבר וותיק של הסולן איאן אנדרסון. באנקר התראיין על החלטתו לעזוב בשנת 1990, וסיפר כי: "תמיד אמרתי לאיאן, 'אם אמצא את הגברת הנכונה, אני אלך', ועשיתי בדיוק את זה. היה זה בדיוק בתחילת סיבוב ההופעות העולמי שלהם ב-71', וידעתי שלא אוכל לחזור לבריטניה לתקופות ארוכות. לכן חשבתי שאדיף שאסיים עם זה. חוץ מזה, בארי [בארימו בארלו] תמיד היה מוכן להצטרף, אז ידעתי שלא אעזוב אותם במצב קשה. אתה חייב להבין, לא היה לנו חופש אז; זו הייתה עבודה ללא הפסקה, ואני רציתי לבלות עם אשתי". אחרי שעזב את ג'ת'רו טאל, באנקר הקליט כמתופף אורח מוזיקה עם אמנים רבים, בהם סטיב האו, מנפרד מן, ג'ק ברוס, אולי ג'ון רות' ועוד. את רוב כספו לא הרוויח מהופעות, אלא מהקלטות סשנים, בהם נשכר כדי לתופף עבור להקות אחרות. כך למשל היה המתופף באלבום Valley of the Dolls משנת 1979. בשנת 1978 באנקר הקים את להקת Aviator יחד עם ג'ק לנקסטר, ויוחד הוציאו שני אלבומים, Aviator ו- Turbulence. שנים אחר כך, הוציא באנקר את אלבום הסולו הראשון שלו, הנושא את השם Awakening, ב-1998, בו ניגן גם איאן אנדרסון חברו הוותיק. (Awakening (1998 (This Was (1968 (Stand Up (1969 (Benefit (1970 (Aqualung (1971 (The Steve Howe Album (1980 (Valley of the dolls (1979 (Aviator (1979 (Turbulence (1980 קלייב באנקר, במסד הנתונים הקולנועיים IMDb (באנגלית) קלייב באנקר, באתר AllMusic (באנגלית) קלייב באנקר, באתר MusicBrainz (באנגלית) קלייב באנקר, באתר Discogs (באנגלית) קלייב באנקר, באתר Songkick (באנגלית) ביוגרפיה של קלייב באנקר, באתר AllMusic Clive Bunker | Biography, Albums, Streaming Links, AllMusic (באנגלית) Jethro Tull Press: Modern Drummer, December 1990, tullpress Jethro Tull Press: Modern Drummer, December 1990, tullpress
ג'מבו (חנויות צעצועים)

Jumbo Societe Anonyme (בעברית: ג'מבו, ביוונית: τζαμπο) היא חברת קמעונאות יוונית של צעצועים, פריטי תינוקות, פריטים עונתיים, פריטי קישוט ופריטים בחנויות ספרים. חנות ג'מבו הראשונה הוקמה בשנת 1986 בגליפאדה. רשת ג'מבו הוקמה בשנת 1986, תחילה כחנות צעצועים, ולאחר מכן כחנות כולבו שמכילה אלפי פרטים, עם הצלחתה הוקמו עשרות סניפים לרשת. כיום מונה הרשת יותר מ-80 חנויות, מתוכם 52 ביוון, 5 בקפריסין, 9 בבולגריה ו-13 ברומניה, ו-2 בישראל. בנוסף יש לרשת גם חנות מקוונת. לקבוצה, באמצעות שותפויות, נוכחות עם חנויות הנושאות את המותג ג'מבו, בשש מדינות נוספות: אלבניה, קוסובו, סרביה, צפון מקדוניה, מונטנגרו ובוסניה והרצגובינה. ב־19 ביולי 1997 הונפקה בבורסה לניירות ערך באתונה. מאז יוני 2010 היא משתתפת במדד FTSE / ATHEX. 20. בספטמבר 2020 הוכרז כי קבוצת פוקס רכשה את הזכות להקים ולתפעל חנויות של הרשת ג'מבו בישראל. במרץ 2023 נפתחה החנות הראשונה במקום בו פעל פארק השעשועים "עיר המלכים" באילת. בשנת 2024 נפתח הסניף השני של הרשת בישראל, במתחם הקניות "חוצות המפרץ" בחיפה. חברות הבת של JUMBO הן: Jumbo Trading LTD, חברה הממוקמת בניקוסיה, קפריסין. Jumbo EC.B. LTD, חברה הממוקמת בסופיה, בולגריה. Jumbo EC.R. S.R.L, חברה הממוקמת בבוקרשט, רומניה. Aspetto Ltd, מבוסס בניקוסיה, קפריסין. Westlook SRL, חברת בת של ASPETTO Ltd, שבסיסה בקרדנטיה, מחוז דיבוביצה. Geocam Holdings Limited חברת בת של החברה JUMBO TRADING LTD, הממוקמת בניקוסיה, קפריסין. Geoform limited, חברת בת של ג'מבו סחר בע"מ, הממוקמת בניקוסיה, קפריסין. אתר האינטרנט הרשמי של ג'מבו (ביוונית) ג'מבו, ברשת החברתית פייסבוק (ביוונית) ג'מבו, ברשת החברתית פייסבוק ג'מבו, ברשת החברתית אינסטגרם ג'מבו, ברשת החברתית טיקטוק ג'מבו, סרטונים בערוץ היוטיוב היאלי יעקבי־הנדלסמן, מיוון לישראל: רשת "ג'מבו" עושה עלייה, באתר ישראל היום, 16 בספטמבר 2020 נווית זומר, הראל ויזל במגעים לפתיחת סניף ג'מבו היוונית ליד איקאה בב"ש, באתר ynet, 5 באוקטובר 2020 לי סיביליה‏, עלייה יוונית: החנות הראשונה של JUMBO יוון נפתחה הבוקר בישראל, באתר וואלה, 23 במרץ 2023 E-JUMBO To Επίσημο Ηλεκτρονικό Κατάστημα JUMBO, Jumbo (ביוונית) Jumbo Albania, jumbo.al (באלבנית) Jumbo Kosovë (באלבנית) About Us – Jumbo Bosnie-Herzégovine, jumbo.ba (באנגלית) verojumbo – Веро (במקדונית) Jumbo Srbija | Sve za dom i porodicu! (בסרבית) שירה ספיר, ‏10,000 מ"ר, 30,000 מוצרים: הראל ויזל פתח את החנות הראשונה של רשת JUMBO יוון, באתר גלובס, 23 במרץ 2023 Jumbo Montenegro (בסרבית)